Det har kostet millioner af kroner at flytte fiskeriministeriet fra Miljø- og Fødevareministeriet over i Udenrigsministeriet hos Karen Ellemann

Regningen for at statsminister Lars Løkke Rasmussen (V) valgte at flytte fiskeriministeriet til Udenrigsministeriet koster millioner af skattekroner, det skriver DR.

Samarbejdet mellem daværende fiskeriminister, Esben Lunde Larsen (V), og oppositionen var brændt sammen. Møgsager om kvotekonger og løgne for Folketinget havde umuliggjort et samarbejde med DF og regeringen.

I et sidste desperat forsøg lagde Esben Lunde Larsen sig ned og sagde undskyld, undskyld, undskyld i et brev.

Men lige lidt hjalp det. DF krævede ministerens afgang, og den fik de, da statsminister Lars Løkke Rasmussen (V) på et pressemøde fortalte om en omrokering i regeringen.

- Jeg har i dag besluttet at overføre ansvaret for fiskeriområdet til Karen Ellemann (V), så hun fremover vil være minister for fiskeri og ligestilling og nordisk samarbejde, udtalte Løkke på et pressemøde i Statsministeriet.

Stor regning

Nu viser det sig, at flytningen af fiskeriområdet fra Miljø- og Fødevareministeriet over til Karens Ellemann i Udenrigsministeriet indtil videre har kostet 27,9 millioner kroner, og den den fulde regning er ikke betalt endnu.

- Selv en blind kan se, at Esben Lunde Larsen hang i en meget tynd tråd. Men selv om du havde skiftet en minister ud, så havde det ikke ændret ved, at det var nødvendigt at flytte det her område til et andet sted, siger Jakob Ellemann-Jensen til DR.

Flytningen største udgifts post er indkøb af nye it-licenser. Her har Udenrigsministeriet skulle erhverve nye licenser til it-systemerne for at få det hele op at køre i de nye lokaler.

Den post bliver ikke mindre, og ifølge DR vil det koste yderligere 7,3 millioner kroner årligt, at købe licenser til systemerne.

- Jeg tror, det står klart for enhver, at Esben Lunde Larsen stod til at blive væltet som minister, og så lavede Lars Løkke Rasmussen den her løsning, ikke for at redde dansk fiskeri men for at redde et ministerliv, og det koster så millioner af kroner, siger Socialdemokratiets politiske ordfører, Nicolai Wammen til DR.

Lige til højrebenet

Hos Venstre mener man, at det var en logisk beslutning, da der ikke var andre udveje for at rede fiskeriområdet.

- Jeg synes, det er en god investering, at vi får tilliden genskabt på fiskeriområdet, siger Venstres politisk ordfører Jakob Ellemann-Jensen.

Han peger på, at Rigsrevisionens beretning om fiskeriområdet, hvor de kom med en meget hård kritik af Esben Lunde, var udslagsgivende. Og han håber på, at den nye fiskeriminister kan løse opgaven.

Se også: DF-profil buldrer mod Lunde: Han gav kvotekongerne frit spil

Se også: DF-profil buldrer mod Lunde: Han gav kvotekongerne frit spil